Tabuan

Tabuan adalah sarangga tarabang nang sutil dipinandui marganya inya rancak manyangat wayah diganggu. Sarangga ini tamasuk ordo Hymenoptera sama kaya wanyi. Di dunia ini ada kira-kira 75.000 spésiés tabuan nang sudah dikatahui ulih manusia. Tabuan kawa tahaga di mana-mana, kacuali wilayah-wilayah nang liwar dingin atawa panas.

Gasan hampir satiap spésiés sarangga hama, ada tabuan nang mamangsa atawa jadi parasit gasan sarangga hama itu. Makanya itu, tabuan baparan dalam pangandalian alami sarangga hama. Wayah naya banyak pihak nang mamakay tabuan parasit gasan mangandaliakan hama patanian. Musababnya, tabuan banyak mamangsa sarangga hama wan sa'ikit dampak buruknya gasan tanaman.

 Bida tabuan lawan wanyi 
Tabuan rancak dikambuhakan lawan wanyi, tagal ada ciri-ciri nang mambida'akannya.

TabuanWanyiAwaknya rélatif rampingAwaknya lamakMuntungya ada wihang (mandibula) gasan maigutMuntungnya kadada mandibulaRambutnya tipis atawa kadada sama sakaliRambutnya kandalLarvanya (umumnya) mamakan dagingLarvanya mamakan maduSamunya'an batisnya sama ukurannyaBatis nang balakang labih ganal & labih gipih

Tumbung:Sarangga